钦定古今图书集成/明伦汇编/闺媛典/第107卷 > 皇清十三 > 汪元翰妻罗氏〈妇女附〉
## 钦定古今图书集成/明伦汇编/闺媛典/第107卷 > 皇清十三 > 汪元翰妻罗氏〈妇女附〉

按《宜良县志》：“罗氏，邑人汪元翰妻。及笄适汪，奉舅姑甚谨，治家有法。生子，娶庠生陈一德女。顺治十六年，大兵克黔，与李定国大战于安临。定国败走永昌，士卒沿村掳掠，大扰元翰家。罗闭户谓妇及女曰：‘与辱贼手而生，不如死’。遂并自缢。贼破户，见三尸悬梁，皆叹息而去。”